CELEX: 32006R1022
Language: fi
Date: 2006-07-05 00:00:00
Title: Komission asetus (EY) N:o 1022/2006, annettu  5 päivänä heinäkuuta 2006 , maataloustuotteita koskevista tiedotus- ja menekinedistämistoimista sisämarkkinoilla annetun neuvoston asetuksen (EY) N:o 2826/2000 soveltamista koskevista yksityiskohtaisista säännöistä annetun asetuksen (EY) N:o 1071/2005 muuttamisesta

6.7.2006   
            
            
               FI
            
            
               Euroopan unionin virallinen lehti
            
            
               L 184/3
            
         
      KOMISSION ASETUS (EY) N:o 1022/2006,
   annettu 5 päivänä heinäkuuta 2006,
   maataloustuotteita koskevista tiedotus- ja menekinedistämistoimista sisämarkkinoilla annetun neuvoston asetuksen (EY) N:o 2826/2000 soveltamista koskevista yksityiskohtaisista säännöistä annetun asetuksen (EY) N:o 1071/2005 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteita koskevista tiedotus- ja menekinedistämistoimista sisämarkkinoilla 19 päivänä joulukuuta 2000 annetun neuvoston asetuksen (EY) N:o 2826/2000 (1) ja erityisesti sen 4 artiklan, 5 artiklan 1 kohdan ja 12 artiklan,
   sekä katsoo seuraavaa:
   
               (1)
            
            
               Asetuksen (EY) N:o 2826/2000 3 artiklassa säädetään perusteista niiden alojen ja tuotteiden määrittämiselle, joita koskevia tiedotus- ja/tai menekinedistämistoimia voidaan toteuttaa sisämarkkinoilla. Kyseiset aiheet ja tuotteet luetellaan komission asetuksen (EY) N:o 1071/2005 (2) liitteessä I.
            
         
               (2)
            
            
               Asetuksen (EY) N:o 2826/2000 5 artiklan mukaan kullekin valitulle alalle tai tuotteelle on laadittava suuntaviivat, joissa määritellään yleislinjat, joita näillä aloilla toteutettavissa kampanjoissa on noudatettava. Valittuja aloja ja tuotteita koskevat suuntaviivat esitetään asetuksen (EY) N:o 1071/2005 liitteessä II.
            
         
               (3)
            
            
               Äskettäinen lintuinfluenssakriisi horjutti siipikarjanliha-alaa, koska kulutus väheni huomattavasti kuluttajien luottamuksen romahtamisen vuoksi. Tämän vuoksi on suotavaa säätää mahdollisuudesta toteuttaa tällä alalla tiedotus- ja/tai menekinedistämistoimia kuluttajien pysyvän luottamuksen palauttamiseksi erityisesti riittävän tiedotuksen ansiosta.
            
         
               (4)
            
            
               Tästä syystä on tarpeen lisätä tuoteluetteloon siipikarjanliha ja vahvistaa suuntaviivat, joissa määritellään tällä alalla toteutettavia kampanjoita koskevat yleislinjat.
            
         
               (5)
            
            
               Sen vuoksi asetusta (EY) N:o 1071/2005 olisi muutettava.
            
         
               (6)
            
            
               Tässä asetuksessa säädetyt toimenpiteet ovat maataloustuotteiden menekinedistämisen yhteisen hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1071/2005 seuraavasti:
   
               1)
            
            
               Lisätään liitteeseen I luetelmakohta seuraavasti:
               
                           ”—
                        
                        
                           Siipikarjanliha”.
                        
                     
         
               2)
            
            
               Lisätään liitteeseen II tämän asetuksen liitteessä oleva teksti.
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä heinäkuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 328, 23.12.2000, s. 2. Asetus sellaisena kuin se on viimeksi muutettuna asetuksella (EY) N:o 2060/2004 (EUVL L 357, 2.12.2004, s. 3).
   
      (2)  EUVL L 179, 11.7.2005, s. 1.
   
      LIITE
      Lisätään asetuksen (EY) N:o 1071/2005 liitteeseen II seuraavat siipikarjanlihaa koskevat suuntaviivat:
      
         ”SIIPIKARJANLIHA
         1.   Yleiskatsaus tilanteesta
         Kuluttajien luottamuksen romahtaminen lintuinfluenssan saaman julkisuuden vuoksi laski siipikarjanlihan kulutusta huomattavasti. Tästä syystä olisi lujitettava kuluttajien luottamusta yhteisöstä peräosin olevaan siipikarjanlihaan.
         Tähän liittyen on tarpeen antaa puolueetonta tietoa yhteisön tuotantojärjestelmistä (kaupan pitämistä koskevat vaatimukset) ja tarkastuksista, joita on tehtävä elintarvikkeiden valvontaa ja turvallisuutta koskevan lainsäädännön mukaisten tarkastusten lisäksi.
         2.   Tavoitteet
         
                     —
                  
                  
                     Tiedotus- ja menekinedistämiskampanjat on rajoitettava EU:ssa tuotettuihin tuotteisiin.
                  
               
                     —
                  
                  
                     Niiden tavoitteena on
                     
                                 —
                              
                              
                                 varmistaa, että siipikarjanlihatuotteita koskevista yhteisön ja kansallisista tuotantojärjestelmistä annetaan puolueetonta ja kattavaa tietoa. Kuluttajille on annettava kattavaa ja tarkkaa tietoa erityisesti kaupan pitämistä koskevista vaatimuksista;
                              
                           
                                 —
                              
                              
                                 tiedottaa kuluttajille siipikarjanlihan monipuolisuudesta sekä sen aistinvaraisista ja ravitsemuksellisista ominaisuuksista;
                              
                           
                                 —
                              
                              
                                 kiinnittää kuluttajien huomio jäljitettävyyteen.
                              
                           
               3.   Pääasialliset kohderyhmät
         
                     —
                  
                  
                     Kuluttajat ja kuluttajajärjestöt
                  
               
                     —
                  
                  
                     Kotitalouksien hankinnoista vastaavat henkilöt
                  
               
                     —
                  
                  
                     Ravintolat, sairaalat, koulut jne.
                  
               
                     —
                  
                  
                     Jakelijat ja jakelijoiden liitot
                  
               
                     —
                  
                  
                     Lehdistö ja mielipidevaikuttajat
                  
               4.   Pääasialliset viestit
         
                     —
                  
                  
                     EU:n alueella kaupan pidettyyn siipikarjanlihaan sovelletaan yhteisön lainsäädäntöä, joka kattaa tuotantoketjun, teurastuksen ja kulutuksen kokonaisuudessaan.
                  
               
                     —
                  
                  
                     Turva- ja valvontatoimia on toteutettu.
                  
               
                     —
                  
                  
                     Yleisohjeita eläinperäisten elintarvikkeiden käsittelyn hygienian turvaamiseksi.
                  
               5.   Tärkeimmät välineet
         
                     —
                  
                  
                     Internet
                  
               
                     —
                  
                  
                     PR-toiminta viestimien ja mainostajien kanssa (tiedealan ja erikoisalojen lehdet, naisten- ja ruokalehdet)
                  
               
                     —
                  
                  
                     Yhteydet kuluttajajärjestöihin
                  
               
                     —
                  
                  
                     Audiovisuaaliset välineet
                  
               
                     —
                  
                  
                     Painotuotteet (lehtiset, esitteet jne.)
                  
               
                     —
                  
                  
                     Myyntipisteissä tiedottaminen
                  
               6.   Ohjelmien kesto ja kohde
         Ohjelmien olisi katettava vähintään yksi jäsenvaltio kokonaan tai koskettava useita jäsenvaltioita.
         Kesto on 24 kuukautta. Etusijalla ovat monivuotiset ohjelmat, joiden eri vaiheiden tavoitteet on määritelty.”